هي منطقة في القاهرة مصر هي عبارة عن تجمع لشركات الاتصالات وتكنولوجيا المعلومات والمؤسسات الحكومية المرتبطة بنفس المجال اتعملت سنة 2001م, مكانها جنب الشيخ زايد وبوابات طريق مصر-اسكندرية الصحراوي, الشركة المالكة للقرية اسمها ( المصرية للقرى الذكية ) وعندها قطع اراضى تانية في ( برج العرب الجديدة ، دمياط الجديدة ، زهراء المعادى ، أبو رواش ) عشان هتعمل توسعات في المستقبل. القرية الذكية مكانها على طريق القاهرة - الإسكندرية الصحراوي عند الكيلو 28 قبل بوابات التحصيل. ومساحتها بعد التوسعة 663 فدان المشروع فيه من 15% مبانى و85% الباقية مساحات خضرا ومساحات تجميلية. وتعتبر القرية الذكية اول مكان فيه تجمعات للشركات في مصر اتعمل المرحلة الأولى من المشروع وفيها دلوقتي أكثر من 160 مقر شركة و40,000 عامل والمفروض انها توصل عدد العمال 100000 حسب المخطط. ممكن للشركات انها تأجر أو تبني في القرية الذكية بس عشان تبني او تأجر فيها لازم تراعي ان في معايير معينة للبناء لازم تكون متوافقة مع التصميم المعماري للقرية كلها. من الشركات المعروفة هناك مبنى شركة xceed وهي واحدة من شركات خدمة العملاء ومراكز الاتصالات وفي القرية الذكية كمان مبنى وزارة الاتصالات المصرية ومبنى تابع لشركة مايكروسوفت العالمية وشركة فودافون ومجموعة طلال أبو غزاله وجامعات علمية زي (جامعة النيل والأكاديمية العربية للعلوم والتكنولوجيا والنقل البحرى) وفي كمان ملاعب رياضيه وجيم ولازم من الشروط عشان بناء مقر لاي شركة تاخد الموافقة من وزير الاستثمار.